Mich wundert harte (Mit aufgelösten Abbreviaturen)
Mich wundert harte·
dc ir alse zarte·
kan lachen der mvnt·
ir liehten ǒgen·
dú hant ane lǒgen·
mich senden verwunnt·
dú brach alse tougen·
al in mins herzen grunt·
da wont dú gv̊te·
vil senfte gemv̊te·
des bin ich vngesvnt·

Swenne ich vil tumber·
ir tv̊n minen kvmber·
mit sange bekant·
so ist es ein wunder·
dc si mich tůt vnder·
mit rede zehant·
swenne ich si hoͤre sprechen
so ist mir alse wol·
dc ich gesitze·
vil gar ane witze·
non weis war ich sol·

Deutsche Philologie
Deutschland
12. Jahrhundert
13. Jahrhundert
Mittelhochdeutsch
Versdichtung
Codex Manesse